ΚΑΝΟΝΙΣΜΟΣ (ΕΚ) αριθ. 2604/1999 ΤΗΣ ΕΠΙΤΡΟΠΗΣ της 9ης Δεκεμβρίου 1999 για τον καθορισμό του τελικού ποσού της ενισχύσεως για ορισμένα οσπριοειδή για την περίοδο εμπορίας 1999/2000 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1577/96 του Συμβουλίου, της 30ής Ιουλίου 1996, για τη θέσπιση ειδικού μέτρου υπέρ ορισμένων οσπριοειδών(1), όπως τροποποιήθηκε τελευταία από τον κανονισμό (ΕΚ) αριθ. 1826/97 της Επιτροπής(2), και ιδίως το άρθρο 6, Εκτιμώντας τα ακόλουθα: (1) το άρθρο 6 παράγραφος 1 του κανονισμού (ΕΚ) αριθ. 1577/96 θεσπίζει ότι η Επιτροπή καθορίζει την υπέρβαση της μέγιστης εγγυημένης έκτασης και καθορίζει το τελικό ποσό της ενίσχυσης για την εν λόγω περίοδο εμπορίας· (2) η μέγιστη εγγυημένη έκταση που αναφέρεται στο άρθρο 3 του κανονισμού (ΕΚ) αριθ. 1577/96 έχει υποβληθεί κατά 15,72 % κατά το 1999/2000· κατά συνέπεια, το ποσό της ενίσχυσης που αναφέρεται στο άρθρο 2 παράγραφος 2 του κανονισμού (ΕΚ) αριθ. 1577/96 πρέπει να μειωθεί αναλογικά για την εν λόγω περίοδο· (3) τα μέτρα που προβλέπονται από τον παρόντα κανονισμό είναι σύμφωνα με τη γνώμη της μεικτής επιτροπής διαχείρισης σιτηρών, λιπαρών ουσιών και αποξηραμένων ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το τελικό ποσό της ενίσχυσης για ορισμένα οσπριοειδή για την περίοδο εμπορίας 1999/2000 καθορίζεται σε 156,41 ευρώ ανά εκτάριο. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Δεκεμβρίου 1999.

[Source: multi_eurlex | Tokens: 1538]